Ιάσων Δούσης

Ο Ιάσων Δούσης, παλαιότερα γνωστός ως Ιάσων - Αντιγόνη Δούσης, είναι Έλληνας καθηγητής, φροντιστηριούχος, εκδότης, ακτιβιστής, γνωστός για τον αγώνα του σχετικά με την κατάργηση του δυαδικού φύλου (άντρας-γυναίκα) και μέλος του ΛΟΑΤ κινήματος στην Ελλάδα. Μέχρι τις αρχές τις δεκαετίας του 2020 θεωρούνταν άφυλο, μη-δυαδικό άτομο. Έγινε περισσότερο γνωστός όταν διεκδίκησε δικαστικά να αναγνωριστεί στο δελτίο ταυτότητας το δικαίωμα του να αναφέρεται ως ουδέτερο φύλο. Επιπλέον, βρέθηκε στο κέντρο της προσοχής των ΜΜΕ κατά την διάρκεια ψήφισης νόμου από το Ελληνικό κοινοβούλιο για το δικαίωμα υιοθεσίας παιδιών από ζευγάρια ιδίου φύλου. Πλέον αυτοπροσδιορίζεται με αρσενική αντωνυμία.

 Βιογραφικά στοιχεία 
Ο Ιάσων Δούσης γεννήθηκε στην Αθήνα, στα μέσα της δεκαετίας του 80 και μεγάλωσε στο Κολωνάκι. Αποφοίτησε από Κολλέγιο Αθηνών και μετά παρακολούθησε το 2ο Πειραματικό Λύκειο της Αθήνας. Αποφοίτησε από το τμήμα Θεατρικών Σπουδών του Πανεπιστημίου Πάτρας με άριστα και συνέχισε τις σπουδές του στο θέατρο στην δραματική σχολή της Ρούλα Πατεράκη, από όπου πάλι αποφοίτησε με άριστα. Μετακόμισε στο Λονδίνο, όπου δούλεψε σε διάσημα gay-bar και εκεί ξεκίνησε το ενδιαφέρον του για τα ανθρώπινα δικαιώματα και τα δικαιώματα των ζώων. Επέστρεψε στην Αθήνα για να ξεκινήσει μεταπτυχιακά μαθήματα στο Καποδιστριακό Πανεπιστήμιο, σχετικά με τα ανθρώπινα δικαιώματα.

 Ακτιβισμός 
 Γυμνός ακτιβισμός 
Ερχόμενος στην Ελλάδα, έχοντας την εμπειρία του Λονδίνου, ο Ιάσων Δούσης (πλέον Jason Αντιγόνη) συνέχισε τις δράσεις που έμαθε στην αγγλική πρωτεύουσα, προκαλώντας εντάσεις στην γενική κοινωνία. Το Ιάσων Αντιγόνη εμφανιζόταν γυμνός σε διαδηλώσεις, γράφοντας σλόγκαν στο κορμί του και εμφανίστηκε σε μεγάλα τηλεοπτικά δίκτυα. Άλλαξε το όνομα του, προσθέτοντας το Αντιγόνη μετά το Ιάσων, από την αρχαία ηρωϊδα.

 Δίκη για την ταυτότητα 
Τον Νοέμβριο του 2017, το Ιάσων Αντιγόνη κατέφυγε στην δικαιοσύνη για να αφαιρεθεί το φύλο του από την ταυτότητα, και για να αναφέρεται ως ουδέτερο άτομο. Αυτό ήταν ένα μήνα αργότερα μετά την ψήφιση νόμου από την Βουλή, όπου δικαιούται κάποιος να αλλάξει το φύλο του στην ταυτότητα- το Ιάσων Αντιγόνη όμως ήθελε να αφαιρεθεί πλήρως. Το Ιάσων Αντιγόνη ήταν ο πρώτος ο οποίος ζήτησε για επίσημη αναγνώριση ως μη δυαδικό πρόσωπο. Σύμφωνα με το ίδιο, δεν ένιωθε ούτε άντρας ούτε γυναίκα. Προσδιορίζεται ως μη δυαδικό και πιο συγκεκριμένα ως άφυλο. Κατά την διαδικασία στο δικαστήριο, συνοδευόταν από τον Γρηγόρη Βαλιανάτο. 

Τον Φεβρουάριο του 2018, το δικαστήριο αποφάσισε υπέρ του Ιάσονος Αντιγόνη στο να ταυτοποιηθεί ως μη-δυαδικό άτομο καθώς και να αλλαχθεί το όνομα του στο δελτίο ταυτότητας, ωστόσο δεν έκανε δεκτή την αίτηση για διαγραφή του φύλου, επικαλούμενο την «έλλειψη σχετικού θεσμικού πλαισίου ατόμων μη κατατασσόμενων σε διακριτή περίπτωση μη-δυϊκής ταυτότητας φύλου (τρίτη καταχώρηση φύλου)».

 Νόμος για την υιοθεσία από ομόφυλα ζευγάρια 
Το Ιάσων Αντιγόνη ήρθε στο κέντρο της προσοχής των ΜΜΕ κατά την διάρκεια της συζήτησης για νομοσχέδιο για υιοθεσία παιδιών από ΛΟΑΤ, στις 9 Μαΐου 2018. Κατά την διάρκεια των τοποθετήσεων, ο βουλευτής Κώστας Κατσίκης δήλωσε πως η ομοφυλοφιλία είναι εξίσου έγκλημα με την παιδοφιλία, κάτι που οδήγησε το Ιάσων Αντιγόνη να αποχωρήσει ως ένδειξη διαμαρτυρίας.

Παραπομπές

Πηγές

Εξωτερικοί συνδέσμοι
Συνέντευξη του Jason Αντιγόνη στην εκπομπή «Late Night»  του Γιώργου Λιάγκα στον ΑΝΤ1

Κατηγορία:Άφυλα άτομα
Κατηγορία:Μη-δυαδικά άτομα
Κατηγορία:Έλληνες δάσκαλοι
Κατηγορία:Έλληνες εκδότες
Κατηγορία:Έλληνες ακτιβιστές δικαιωμάτων ΛΟΑΤ
Κατηγορία:Έλληνες ακτιβιστές